projecte-aina/catalan_government_crawling huggingface dataset:
Melodrama ambientat en l'època dels emperadors moguls de l'India que reflecteix els costums i l'atmosfera del règim musulmà sobre el territori.
El Yusuf és un estudiant de medicina que s'enamora de la Najma, la filla d'un ric terratinent.
A causa de les seves diferències de classe, però, no es poden casar.
Encara que es casen amb parelles de la seva pròpia classe social, l'amor de l'un per l'altre no minva.
Quan en Mukarram, el marit gelós de la Najma, va a casa del Yusuf amb la intenció de matar el seu rival, pateix un accident inesperat.
El Yusuf li salva la vida i així es restaura l'harmonia.
L'Adam Neumann és un membre d'una família jueva que viu a Berlín.
El seu avi ha de deixar el negoci familiar a causa de la malaltia d'Alzheimer.
L'ancià afirma que l'Adam és la reencarnació del Messies i comença a molestar la família amb idees boges.
L'Adam, paranoic, a poc a poc comença una recerca espiritual per qüestionar-se la realitat.
Casualment, l'Adam arriba a les platges de Tulum, a la recerca de la bellesa natural d'un lloc que guiarà el seu destí.
Nahum N. Glatzer i la tradició judeoalemanya
Retrat de la vida i obra de l'erudit Nahum N. Glatzer (1903-1990).
Glatzer va ser professor d'història jueva i filosofia al Departament d'Orient Pròxim i Estudis Judaics a la Universitat Brandeis del 1951 al 1973.
Deixeble important del filòsof Franz Rosenzweig, Glatzer va substituir Martin Buber a la Universitat de Frankfurt el 1932.
Fugint de Hitler, els Glatzer van emigrar a Palestina el 1933 i després als EUA, on ell va exercir com a editor en cap de Schocken Books.
Amb més de 260 llibres i articles sobre la història jueva, la filosofia i la literatura del midraix, Glatzer va ser un pioner en el camp dels estudis jueus.
Com es pot restablir un imperi del vodka
Y-Love, també conegut com Yitz Jordan, és el nom d'un artista de hip-hop jueu.
Criat al centre de la ciutat de Baltimore, Yitz Jordan va quedar fascinat amb el judaisme quan era nen, va assistir a la ieixivà en l'adolescència i va suportar un matrimoni de conveniència de curta durada amb una dona jiddisch que no pensava que ell fos prou religiós.
La música és el mitjà a través del qual Y-Love es connecta a la seva fe.
Ell es troba més a gust escopint ritmes en un escenari, envoltat de fans religiosos que l'adoren.
Com es pot restablir un imperi del vodka
Quan el cineasta britànic Edelstyn viatja a Ucraïna a la recerca de les seves arrels jueves i descobreix que la destil·leria de vodka oberta pel seu besavi el 1904 està encara en funcionament decideix-malgrat la seva absoluta falta d'experiència en els negocis-esdevenir un empresari del licor.
Documental que explora la història de jueus sefardites a Cuba i la forma en què s'han convertit en una part indeleble del teixit social del país.
A través d'entrevistes amb membres de la comunitat jueva sefardita cubana, els espectadors experimenten el redescobriment i renaixement de la vida jueva a Cuba i els temes de la fe, la resistència, la força i la supervivència.
Perfils de rockers punks hassídics, artistes de carrer jiddisch, activistes jueus afroamericans: aquest documental explora un moviment emergent de jueus provocadors i compromesos que estan demanant, cadascun a la seva manera, què significa ser jueu en el segle XXI.
Artistes jueus, activistes i músics de diversos orígens i comunitats estan desafiant les normes i expressant la seva identitat jueva de manera poc convencional.
L'Esther és la filla d'un rabí ortodox que segueix la fe del seu pare.
Ella i el seu marit, en Yochay, estan feliços de donar la benvinguda al seu primer fill al món, però l'alegria esdevé dolor quan l'Esther mor en el part.
En Yochay queda desolat, i la seva mare, la Rivka, i la germana menor de l'Esther, la Shira, l'ajuden amb el seu fill acabat de néixer.
El pare de l'Esther, el rabí Aharon, aconsella en Yochay que es torni a casar tan aviat com se'n senti capaç, però trobar una bona mare no és fàcil.
La Rivka li ofereix el que creu que és una solució perfecta: un matrimoni arranjat entre en Yochay i la Shira, que ha agafat afecte al nadó.
En Yochay no està segur d'estar còmode amb el casament amb la seva cunyada, i la Shira tampoc no s'hi sent bé, però les exigències de la família pesen més que els seus propis desitjos.
El director nord-americà d'origen francès Michael Henry Wilson va realitzar aquest documental originalment en francès sobre la producció del filmKundun(1997), dirigit per Martin Scorsese.
El documental presenta imatges d'arxiu i entrevistes amb Scorsese, el dalai-lama, la guionista i coproductora Melissa Mathison i el dissenyador de producció Dante Ferretti.
S'hi inclouen seqüències del film d'Andrew MartonTempesta sobre el Tibet(1952), que inclou escenes del Tibet dels anys trenta.
Documental sobre la vida i el pensament del monjo vietnamita Thich Nhat Hanh, promotor de la tendència contemporània del budisme anomenadaBudisme compromès, que promou el compromís social dels budistes en bé de la justícia, la pau i el medi ambient.
El títol del film està basat en una de les obres d'aquest mestre budista, que ha estat proposat diverses vegades per al premi Nobel de la Pau.
Producció dramatitzada del musical del 1956 El rei i jo, basada en els diaris de la professora anglesa Anna Owens, que vers el 1860 va anar a l'antiga Siam (avui Tailàndia), contractada com a professora dels fills del rei.
Aviat la professora es veu immersa en les qüestions de palau i en afers polítics, enmig d'un país oficialment budista, incloent-hi el cas d'una concubina i el seu amant, així com l'aliança de Siam amb els britànics en contra de les amenaces d'expansió de la veïna Birmània.
La trama adquireix un to romàntic per la relació que s'estableix entre el rei i la protagonista.
Encara que el film no està exempt d'alguns errors històrics, representa bé alguns dels aspectes del budisme al Siam de l'època.
Documental sobre l'antiga tècnica de meditació budista anomenada Vipassana, que ensenya a la gent com prendre el control de les seves vides orientant el seu potencial vers el bé.
Presenta la història d'una dona anomenada Kiran Bedi, exinspectora general de Presons de Nova Delhi, que s'esforça per transformar la presó de Tihar i convertir-la en un oasi de pau.
Però sobretot és la història dels reclusos que es van sotmetre a un canvi profund mitjançant la praxi d'aquesta pràctica meditativa, i que es van adonar que l'empresonament no és la fi, sinó, possiblement, un nou començament cap a una vida millor i més fecunda.
Pel·lícula basada en una història real que va tenir lloc al Tibet.
Tres joves tibetans, en Dorjee, la seva germana Pema i el seu cosí Dolkar, veuen com els soldats xinesos assassinen el seu avi.
Després de l'assassinat de la família, decideixen traslladar-se a Lhasa, on els tres personatges evolucionen de manera diferent.
En Dolkar esdevé una estrella del pop i assimila la cultura xinesa contemporània.
En Dorjee odia el Govern xinès i es resisteix a la seva cultura.
La Pema es fa monja budista en un monestir lluny de Lhasa.
Participa en una manifestació contra el Govern xinès i és arrestada.
El títol del film fa referència a una de les representacions al·legòriques que el budisme tibetà té de l'ànima humana.
El film se centra en la vida interior d'una casa del Vietnam en la dècada dels cinquanta, a través dels ulls d'una jove serventa.
La pel·lícula comença el 1951, quan la bella i curiosa camperola de 10 anys, la Mui, és contractada per treballar a casa d'una família benestant de Saigon (actual Ciutat Ho Chi Minh).
Quan el pare es fuga amb els diners, la mare es veu obligada a mantenir la família amb els guanys minsos de la seva botiga de teles.
Mentre la família lluita per arribar a final de mes, la Mui se sent atreta per un amic de la família, en Khuyen.
La pel·lícula fa un salt al 1961, quan la mateixa família es troba en una situació desesperada.
El pare ha mort, i la Mui, ara amb 20 anys, treballa a casa d'en Khuyen, que s'ha convertit en un atractiu i sofisticat pianista de parla francesa, amb cotxe propi.
La Mui el serveix com havia servit la família precedent: amb la perfecció i el silenci.
A en Khuyen també li atreu el silenci, i a poc a poc comença a adonar-se de l'amor que la Mui sent per ell.
El film, nodrit d'una notable fotografia, no parla directament del budisme, però reflecteix els valors de la humilitat, el silenci i la perfecció inherents al budisme vietnamita.
Col·lecció de vuit films curts dirigits pel director de cine japonès Akira Kurosawa, literalment basats en els seus somnis.
Les històries presenten diversos personatges que de vegades se sobreposen dins les diferents històries.Sol a través de la plujapresenta un nen a qui se li ordena de no sortir el dia que plou i fa sol alhora, perquè és quan les guineus fan els seus rituals de casament, cosa que podria tenir conseqüències fatals per als qui els presencien.L'hort de préssecspresenta el mateix noi, que es troba amb els esperits dels presseguers que han estat tallats per homes sense escrúpols.La ventiscatracta d'un equip d'alpinistes que se salva d'una forta tempesta de neu per la intervenció d'elements espirituals.
EnEl túnel, un home es troba amb els fantasmes d'un escamot de soldats, de la mort dels quals va ser responsable ell mateix.Corbspresenta un estudiant d'art que es troba amb Vincent Van Gogh i entra en el món de les seves pintures.Mont Fuji en vermellparla d'una fusió nuclear que amenaça la devastació del Japó.Dimoni ploranerofereix el retrat d'un món postnuclear poblat per mutants.El poble dels molins d'aiguaconstitueix un retrat d'un poble la població del qual està completament en comunió amb la natura.
El denominador comú de les narracions és l'aspecte ecològic, lligat al respecte budista per la natura i per tots els éssers vivents.
Els monjos maratonians de la muntanya Hiei
Documental basat en el llibre homònim de John Stevens.
Presenta la forma de vida dels monjos budistes de la muntanya Hiei, propera a Tòquio, que practiquen un mètode particular per arribar a la il·luminació que s'anomenakaihÃ...ÂgyÃ...Âi que consisteix a córrer uns 80 kilòmetres al dia durant 100 dies seguits.
El documental explica aquesta pràctica mitjançant les paraules dels mestres budistes que l'ensenyen i practiquen avui.
Drama policial japonès amarat d'elements de la cultura popular budista.
En Saga és un inspector de policia encarregat de protegir un líder religiós que és assassinat.
En la recerca de l'assassí, en Saga és ferit i l'assassí li roba l'arma.
A l'hospital, la seva esposa li manifesta que vol el divorci.
Amb l'autoestima molt baixa, en Saga renuncia com a policia, però l'arma que li van robar és utilitzada més endavant en un assassinat.
La investigació d'en Saga el condueix a l'examant d'en Shimano, la Kimiko Endo, personatge clau per resoldre el crim.
Aquest drama biogràfic detalla la història de vida del dalai-lama al Tibet fins al moment del seu exili.
El film es va realitzar durant set anys i el dalai-lama va intervenir en la redacció dels esbossos del guió.
La crònica comença l'any 1933 amb la mort del 13è dalai-lama.
Nascut en una zona remota, el nou dalai-lama, de nen, és observat pels monjos, que determinen que és la catorzena reencarnació del Buda de la Compassió.
Vers el 1944, el dalai-lama fa servir noticiaris i revistes occidentals per conèixer els esdeveniments de la Segona Guerra Mundial, i quan acaba la guerra es veu obligat a fer front a l'agressió de la Xina comunista, que vol annexar el Tibet.
Les protestes del dalai-lama i del poble tibetà l'any 1949 són ignorades per les autoritats internacionals, i Mao ocupa militarment el Tibet i massacra els tibetans que hi oposaven resistència.
Finalment, la situació obliga el dalai-lama a fugir a Dharamsala, India.
En deixar el seu país profetitza la mort de molts dels seus seguidors a mans dels xinesos.
El film constitueix una eina per conèixer de prop la joventut d'una de les figures més influents del budisme del segle XX.
Dramatització pietista espanyola de la vida de la Santa catòlica Rosa de Lima, que va viure al Perú colonial al s.
La pel·lícula narra com la jove Isabel, pietosa i caritativa, fa un compromís personal de matrimoni amb Jesucrist.
Finalment ingressa amb el nom de Rosa a la comunitat de religioses terciàries dominicanes de Lima.
La seva vida de penitència, la seva caritat i atenció als desvalguts, junt amb les seves experiències místiques la portaran a convertir-se en una de les místiques més eminents d'Amèrica Llatina.
Fil espanyol ambientat a una zona indeterminada de missions i centrat en Mikoa, un jove negre que treballa a la missió del Pare Braulio.
El sacerdot va ser testimoni de la mort del pare de Mikoa a mans d'un cruel capatàs.
Mikoa, pel seu costat, ha mantingut de petit una amistat amb Laura, la filla del terratinent de la zona, amistat que ara es va convertint en amor.
Quan el pare de la noia s'adona de la relació entre els joves demana al Pare Braulio que envií a Mikoa a alguna de les missions per desfer la relació.
En arribar a la nova missió Mikoa reconeix a l'assassí del seu pare, que ara forma part d'un grup de revolucionaris.
El noi sent el dilema moral entre la venjança i els principis de respecte de la vida de l'educació catòlica que ha rebut.
Producció hispano-argentina que dramatitza la vida del sacerdot francès del s.
XVII Jean Baptiste de La Salle, provinent d'una família benestant francesa però que dedica la seva vida a l'educació dels més necessitats.
El film segueix la vocació inicial del personatge i l'establiment del seu primer centre educatiu, així com el procés legal que ha d'afrontar a causa de l'oposició de la seva família.
Curtmetratge surrealista sobre Simó, un home religiós dl s.
IV que vol estar més a prop de Déu, raó per la qual viu dalt d'una columna.
De cara a seduir-lo, el dimoni el tempta per tal que baixi de la columna.
Buñuel proposa una lectura postmoderna de la història del sant d'Orient anomenat «Simó l'Estilita» i també «Simó del Desert».
Film protagonitzat pel cantant espanyol Raphael, que actua com un geni de les cèl·lules fotoelèctriques i que al mateix temps és un conegut cantant de Madrid.
El suïcidi de la seva amiga Ivet el porta a una profunda crisi, raó per la qual decideix entrar com a frare a un convent.
La seva decisió provocarà sorpresa i diverses situacions inusuals entre el seu públic, els seus amics, i al convent.
Comèdia picant espanyola sobre un seminarista anomenat Camilo el qual, el dia que ha de ser ordenat sacerdot, rep el diagnòstic de que li queden només sis mesos de vida.
Les seves ties, que volen tenir a algú de la família al clero, confien que Camilo es pugui casar i tenir un fill que es faci seminarista.
Camilo, que en realitat no tenia vocació sacerdotal, es casa amb Rocío, una noia sensual d'un prostíbol.
Però quan veu que no causa bona impressió a la família del seu marit la noia desapareix i torna a la seva vida de prostituta.
Camilo farà tot el possible per recuperar-la de nou i poder morir al seu costat.
Drama centrat en Yolanda Bell, una cantant de boleros drogoaddicta que veu morir el seu promès d'una sobredosis d'heroïna.
La noia es refugia dins d'un convent d'una congregació religiosa anomenada «Redemptores Humiliades», que acullen noies desencaminades.
Dins del convent que l'acull Yolanda es convertirà en l'amant de la Mare Superiora, també addicta a les drogues, i descobrirà tota una sèrie de personatges de la comunitat amb característiques particulars i costums mundans.
La comunitat es troba amenaçada per la Superiora General de la congregació que vol tancar el convent.
Les religioses i Yolanda decideixen organitzar una festa a la que convidaran monges d'altres monestirs i amics de tot tipus.
Nova adaptació de la popular història narrada als Purana sobre el devot de Vixnu anomenat Prahlad, fill de l'enemic declarat de Vixnu.
Prahlad, tot i patir múltiples tortures, es manté fidel en la seva pietat vers Vixnu, raó per la qual la divinitat l'assisteix de forma camuflada per salvar-lo.
Es tracta de la primera versió en llengua telugu, que posteriorment va ser traduïda al canarès, tamil i hindi a causa de la seva popularitat.
Pel·lícula en llengua telugu de caire mitològic i devot basada en diversos episodis sobre la vida de la divinitat hindú Krixna, seguint el Mahabharata i en el llibre dels Puranas.
La trama resumeix la captivitat dels pares de Krixna a mans del seu oncle Kamsa, i com Krixna els allibera i mata a Kamsa, l'episodi de la falsa acusació segons la qual Krixna hauria robat el joiell Samanthaka, etc., fins que Krixna acaba el seu avatar a la terra quan es ferit al turmell (l'única part mortal del seu cos humà) pel seu germà, el caçador Jara.
La trama mostra també diversos aspectes devocionals a la divinitat tot cercant de promoure la pietat i el sentiment religiós.
Drama basat en la mitologia hinduista que se centra en Bhagwan Parshuram, un venerable savi que va ser el sisè avatar de Vixnu abans no esdevingués l'avatar Shri Ram.
El film presenta la infantesa i la joventut de Parshuram amb els seus pares i els seus altre quatre germans abans no es convertís en el savi que va lluitar contra la guerra i contra els guerres, fins i tot utilitzant la violència per evitar la mateixa violència.
Drama mitològic (amb molts elements d'acció) en llengua hindi sobre la vida de la divinitat hindú Krixna, des de la seva jovenesa fins que mata al seu oncle Kansa.
La història es basa en el llibre del Mahabharata.
A la trama el rei Kansa rep un oracle segons el qual serà mort pel vuitè fill de la seva germana Devaki, raó per la qual Devaki i el seu marit Vasudeva son empresonats, i els seus fills son assassinats.
Quan neix el vuitè fill de la parella, Vasudeva obté que pugui ser criat per uns pares adoptius.
El noi és Krixna el qual, quan es converteix en un jove, confronta al seu oncle Kansa, el mata, i allibera els seus pares.
Drama mitològic en llengua hindi sobre la guerra entre els Devas (Déus) i els Danavs (Dimonis) i com Samrat Jalandhar, un dimoni, i el seu pare Sagar intenten pacificar el conflicte però en realitat compliquen la confrontació implicant-hi a Xiva.
La trama del film és una construcció sintetitzada de diversos episodis dels Purana i del Mahabharata.
Pel·lícula de gènere mitològic basada en el Ramayana de Valmiki realitzada en llengua telugu.
La trama segueix la vida del príncep Rama des del seu naixement fins la seva coronació a Ayodhya després de retornar de l'exili de deu anys.
El film pretén ser una presentació de la totalitat del llibre del Ramayana, tot i que deixa de banda molts episodis de la narració èpica.
Pel·lícula de gènere devocional en llengua tàmil sobre Tirunilakanta Nayar, un sant hinduista que forma part del 63 Nayanars, el grup d'homes sants venerats dins la tradició hindú, la vida del qual es descriu al llibre dels Puranas.
Es tracta d'un dels sants més coneguts de la tradició xivaista, un dels corrents espirituals més importants a l'índia contemporània.
El film segueix alguns trets de la vida del sant posant particularment l'accent en la seva vida devota, que va viure com a alfarer i convivint en castedat amb la seva dona.
Seguint la narració mitológica, durant el casament de Xiva i la Deesa Paravati, el món es va inclinar vers el nord perquè tothom volia veure el casament.
Xiva va donar a Agathiar l'encàrrec d'anar vers el sud de cara a quilibrar la terra.
També va rebre la missió de difondre la bondat la justícis, i de difondre la llengua Tmail.El film segeuix les aventures del personatge mentre intenta acomplir aqueta missió, al llarg de la qual tenen lloc molts esdeveniments extraordinaris que La pel·lícula repesenta.La banda sonora i els cants presents al film van gaudir de gran popularitat.
Basat en la mitologia hindú, aquest film hindi explica la història de Mahasati Salvitri i Sati Sati Sukayana, dues deesses que representen per a molt hinduistes l'encarnació de la feminitat i la virtut de la dona.
A la trama del film, així com a la llegenda, les dues dones viuen amb integritat la seva vida matrimonial i segueixen els seus marits fins a extrems extraordinaris, motiu pel qual els déus les beneeixen amb el poder de fer miracles.
Realitzat enmig de les polèmiques sobre la partició de l'India entre el Pakistan (musulmans) i l'India (hindús), aquest drama històric està ambientat en el segle XVI, a l'època de l'emperador Humayun.
Al principi de la pel·lícula, el victoriós Babar demana a la Rajkumari, la bella filla del rei Rajput (hindú), que ha estat derrotat i assassinat, de prendre el tron del seu pare i de considerar-lo a ell, Babar, com el seu pare.
El fill del Babar, Humayun, fa diversos esforços per salvar la Rajkumari dels perills que van apareixent a la trama.
Mentrestant, l'Hamida Bano -una noia d'origen plebeu que s'enamora de l'atractiu Humayun- rebutja la seva proposta de matrimoni argumentant que les dones comunes són vistes com joguines per a l'aristocràcia.
La trama escenifica diversos miracles musulmans, on la pietat i la justícia divina tenen un paper important.
El film subratlla també les arrels històriques de la convivència entre els musulmans i els hindús en aquesta època de prosperitat en què els moguls governaven l'India indivisa.
Drama històric i romàntic ambientat en l'època de l'emperador Shah Jehan, conegut per les reformes socials que va portar a terme a l'India i per la construcció del Taj Mahal.
Quan el poeta Sohail escriu una cançó d'amor sobre la Ruhi, la filla d'un general poderós, la cançó esdevé tan popular que un grup de devots radicals assalta la cerimònia de casament i mata els cinc germans de la noia.
El rei acull la noia en la seva cort i organitza un concurs: l'artista que aconsegueixi "crear el cel a la Terra guanyarà la mà de la noia.
Encara que el Sohail guanya el concurs, un artista persa conquereix el cor de la jove.
Però finalment la Ruhi és assassinada.
L'esposa de l'emperador mor, i Shah Jehan decideix construir un monument a la seva memòria.
Al final, però, es descobreix que la Ruhi en realitat no ha mort i pot unir-se al Sohail.
El film reprodueix acuradament l'India musulmana del segle XVII i planteja ja les diverses fraccions religioses que hi conviuen, incloent-hi els grups més radicals.
Drama social contextualitzat en l'àmbit d'una família musulmana arrelada a la cultura de l'India.
Presenta dos germanastres, un de família rica i l'altre de família pobre, que rivalitzen per la mateixa dona, la qual acaba casant-se amb el germà ric i malvat.
Quan mor el germà ric enmig d'intrigues familiars, el germà jove es vol casar finalment amb la vídua però aquesta opta per dedicar-se a l'educació dels més pobres i seguir una vida de pietat.
Com en moltes de les produccions cinematogràfiques de l'India, el film presenta diverses cançons de caire pietista que es van fer molt populars al seu temps.
Film d'animació italià inspirat en Les mil i una nits de forma genèrica.
La història tracta sobre una bella princesa, un heroi pobre i honest, un sultà honest i un esclau bondadós.
Els crítics de l'època van lloar el film per l'originalitat de la seva animació i per la seva música, especialment perquè es tractava d'un film aliè al circuit cinematogràfic americà.
La trama presenta diversos estereotips orientalistes que ratifiquen els estereotips del món arabomusulmà.
Film històric ambientat en el període de la partició Indopakistanesa de la regió del Kaixmir del 1947-1948.
La trama narra la relació pacífica entre les famílies musulmanes i hindús de la regió, pau que es veu alterada amb la partició del territori, que genera l'enemistat entre els que abans eren amics i enamorats.
Es tracta d'una de les primeres produccions cinematogràfiques que reflecteixen la cruesa de la confrontació religiosa generada amb la partició de l'India dins un territori que, al llarg de la història, ja havia conegut nombrosos conflictes a causa de la religió.
Drama familiar considerat un dels clàssics del cinema d'Indonèsia, sobre un pare que abandona la dona i els fills.
Passats uns anys, els fills coneixen el pare sense saber la seva identitat i el conviden a casa.
Quan la mare el reconeix i revela als fills la seva veritable identitat, el pare se suïcida al mar.
El drama presenta molts aspectes de la pietat i els costums de l'islam a Indonèsia i aborda el tema de la responsabilitat i del suïcidi.